На основу члана 99. став 3. , члана 109. став 3. и члана 119. став 1. тачка 1) а у вези са чланом 83. став 9. и 10. Закона о основама система образовања и васпитања ( „ Службени гласник РС“ број 88/2017, 87/2019, 6/2020, 129/2021 и 92/2023) и смерница за употребу мобилног телефона , електронског уређаја и другог средства у доуниверзитетском образовању које је донео Завод за вредновање квалитета образовања и васпитања Школски одбор Основне школе „ Свети Сава“ из Сремске Митровице , на седници одржаној дана 11.03.2024. године , донео је

**ПРАВИЛНИК**

**О УПОТРЕБИ МОБИЛНИХ ТЕЛЕФОНА, ЕЛЕКТРОНСКОГ УРЕЂАЈА И ДРУГОГ СРЕДСТВА КОМИНИКАЦИЈЕ У ОСНОВНОЈ ШКОЛИ „СВЕТИ САВА“ У СРЕМСКОЈ МИТРОВИЦИ**

**I ОСНОВНЕ ОДРЕДБЕ**

**Члан 1.**

Овим Правилником се уређује употреба мобилних телефона, електронских уређаја и других средстава комуникације од стране ученика, родитеља односно законски заступника ученика , запослених и трећих лица у Основној школи „ Свети Сава“ у Сремској Митровици ( у даљем тексту: Школа).

**Члан 2.**

Поштовањем овог Правилника обезбеђује се успешно одвијање образовно – васпитног рада Школе , кроз примену дигиталних уређаја у форми планираног, континуираног и интегрисаног скупа образовних активности којим управља наставник, креира безбедно образовно-васпитно окружење и доприноси изградњи дигиталних компетенција.

**Члан 3.**

Поједини појмови имају следеће значење у смислу овог Правилника:

1. **дигитална компетенција** – скуп знања, вештина, ставова и вредности које омогућавају самостално и безбедно коришћење дигиталне технологије у различитим контекстима ( комуникација, учење, активно учешће у друштву итд). Она је сложена и надограђује се на сет постојећих компетенција ( језичка, математичка), може се свести на овладавање техничким апсектима коришћења уређаја већ укључује и когнитивне и социо-емоционалне вештине.
2. **дигитални уређај** – рачунар, лаптоп, паметни мобилни телефон, технологија која се може носити ( као што су паметни сатови и слушалице)
3. **лични дигитални уређај ученика** – било који дигитални уређај унесен у школу који је у власништву ученика и његове породице
4. **хибридна наставе** – флексибилан приступ организацији наставе који подразумева и друге уређаје који могу да примају, чувају , обрађују и деле дигиталне информације и да се повежу са апликацијама, веб локацијама и другим онлајн услугама. Овај термин се односи на мобилни телефон , електронски уређај и друго средство.
5. **систем за управљање учењем** – специјализовани софтвер који се користи за планирање и реализацију активног наставног процеса у онлајн окружењу у коме је обезбеђена интеракција свих актера , као и услови за процену ученичких постигнућа

**II УПОТРЕБА МОБИЛНИХ ТЕЛЕФОНА, ЕЛЕКТРОНСКОГ УРЕЂАЈА И ДРУГОГ СРЕДСТВА ОД СТРАНЕ УЧЕНИКА**

**Члан 4.**

Школа обезбеђује сваком ученику неопходне дигиталне уређаје у едукативне сврхе и реализацију наставе у складу са својим могућностима , потребама конкретног предмета или по налогу предметног наставника.

Уколико школа нема довољно дигиталних уређаја неопходних за спровођење непосредне наставе , предметни наставник ће одређеном броју ученика дозволити коришћење личног дигиталног уређаја за конкретан наставни процес искључиво на начин који има утицај на постигнућа ученика.

У случају коришћења дигиталних уређаја у току непосредне наставе или у случају хибридне наставе , ученик је дужан да по налогу наставника користи систем за управљање учењем.

Све активности које се очекују од ученика у онлајн окружењу морају бити претходно образложене родитељима односно законским заступницима ученика како би се обезбедила безбедност, приватност и одговорно коришћење дигиталних уређаја ученика код куће , а за потребе образовања.

Са родитељима треба континуирано разговарати и пружати подршку за укључивање безбедносних подешавања која представљају предуслов да се на било ком уређају које ученик користи оно усмери на активности учења.

Препоручује се коришћење школске бесплатне бежичне интернет мреже која је филтрирана и безбедна за коришћење , а изузетно ученицима може бити дозвољено , уз сагласност наставника или родитеља односно другог законског заступника ученика , да користе и интернет мрежу у оквиру пакета услуга мобилног оператера када школска мрежа не постоји , бе ради или се уређај користи ван школе ( посете, излети, екскурзије…)

Ученику је дозвољено да лични дигитални уређај доноси у школу на сопствену одговорност. Школа не преузима одговорност за личне дигиталне уређаје ученика уколико буду изгубљени, оштећени, украдени итд.

За време боравка у школи мобилни телефони и друга савремена електронска средства комуникације морају бити искључени.

Употреба личних дигиталних уређаја током боравка у школи ( за време наставе, одмора ) у просторијама школе и школском дворишту од стране ученика, а без дозволе наставника је строго забрањена.

Уколико ученик користи мобилни телефон без дозволе наставника , наставник одмах уписује напомену о томе у електронски дневник ученика. Ученик је обавезан да на захтев преда мобилни телефон или друго савремено електронско средство комуникације наставнику који га по завршетку часа односи код директора или у стручну службу школе. Мобилни телефон се одлаже у посебну кутију која се налази у канцеларији стручне службе школе и на том месту ће стајати до доласка родитеља односно другог законског заступника ученика , који га једини могу преузети уз потписивање преузимања.

Школа неће претраживати садржај личних дигиталних уређаја ученика већ ће поступање са неовлашћеним садржајем од стране ученика препустити надлежном државном органу , а у зависности од околности конкретног случаја предузеће све што је неопходно да материјал не буде уништен до његове предаје на даље поступање.

Мобилни телефон и друго савремено електронско средство комуникације мора бити у ђачкој торби, не сме бити на клупи, у руци ученика или на било ком месту које је видљиво чиме би се реметио рад на часу и угрожавала приватност ученика и наставника.

Наставник може одлучити да мобилни телефон и друга савремена електронска средства комуникације ученици одложе за на то предвиђено место у учионици ( у кутију која се смешта на орман, сто или друго место , тако да буду заштићени од евентуалног оштећења или нестанка).

Ученици имају могућност да за време наставе , само уз дозволу и уз надзор наставник , у циљу обраде наставне јединице користе мобилни телефон или друго савремено електронско средство комуникације.

Ученик има могућност да , у случају хитности, употреби лични дигитални уређај уз дозволу и присуство наставника.

После завршене употребе наставник ће испратити искључивање и одлагање уређаја на начин предвиђен овим Правилником.

На почетку сваке школске године , обавеза је одељенских старешина да ученик и родитеље односно друге законске заступнике упозна са правилима прописаним овим Правилником.

**Члан 5.**

Ученик не сме да користи дигитални уређај за снимање, пренос или објављивање фотографија или видео записа других ученика, наставника, наставног материјала.

Фотографије, видео и аудио датотеке снимљене у школи не смеју се смеју се преносити без изричите дозволе наставника или друге одговорне особе у школи.

Уколико се утврди да је ученик користио фотографије или снимке других ученика, наставника или запослених школе, постављао их на друштвене мреже, против ученика ће бити покренут васпитно-дисциплински поступак у складу са Законом о основама система образовања и васпитања, важећим прописима и општим актима Школе.

**Члан 6.**

Све одредбе овог Правилника које се односе на употребу дигиталног уређаја и личног дигиталног уређаја у школи, на часовима и одморима, односе се и на остале школске активности унутар и ван школе ( посете, излети, екскурзије и сл.).

**Члан 7.**

Директор школе на захтев родитеља односно другог законског заступника ученика одлучује о појединачним за изузеће од примене правила употребе дигиталних уређаја и личних дигиталних уређаја дефинисаних овим Правилником, уколико је то у складу са здравственим потребама ученика или представља или представља део додатне образовне подршке појединим ученицима да на исти начин учествују као и остали у образовању.

Захтев се подноси писано са образложењем конкретног проблема ученика који се оваквим изузећем превазилази , уз достављање претходног доказа.

**III УПОТРЕБА МОБИЛНИХ ТЕЛЕФОНА И ДРУГИХ САВРЕМЕНИХ ЕЛЕКТРОНСКИХ СРЕДСТАВА КОМУНИКАЦИЈЕ ОД СТРАНЕ НАСТАВНИКА / ЗАПОСЛЕНИХ**

**Члан 8.**

Наставници имају могућност да за време наставе, у сврху одржавања наставе у циљу лакше презентације материјала планираног за обраду одговарајуће наставне јединице , користе мобилни телефон. електронски уређај или друго савремено електронско средство комуникације.

Телефонски разговори са родитељима односно другим законским заступницима ученика се обављају и зборници или другом месту ван учионице где нема присуства ученика.

У друге сврхе коришћење мобилног телефона или других савремених електронских средстава комуникације , којима се може ометати редован процес рада, је забрањено.

**Члан 9.**

Запослени у Школи су дужни да за време образовно-васпитног рада поштују одредбе овог Правилника.

На почетку сваке школске године обавеза је одељенских старешина да ученике, родитеље односно друге законске заступник ученика упознају са правилима дефинисаним овим Правилником.

Уколико постоји потреба и интересовање ученика и родитеља односно других законских заступника ученика Школа може организовати додатну размену мишљења током трајања школске године како би се разговарало о изазовима примене информационо-комуникационих технологија у образовном процесу, са посебним освртом на употребу личних дигиталних уређаја ученика.

**IV УПОТРЕБА МОБИЛНИХ ТЕЛЕФОНА ОД СТРАНЕ РОДИТЕЉА И ТРЕЋИХ ЛИЦА**

**Члан 10.**

Родитељи односно законски заступници ученика и трећа лица обавезни су да поштују одредбе овог Правилника.

**Члан 11.**

Забрањено је сликање или снимање ученика, наставника, других запослених и трећих лица у школи, испред школе или у дворишту школе савременим електронским средствима комуникације, без њихове изричите дозволе, односно сагласности родитеља или других законских заступника ученика.

**V ЗАВРШНЕ ОДРЕДБЕ**

**Члан 12.**

Употребом дигиталног уређаја или личног дигиталног уређаја у сврхе којима се угрожавају права других или у сврхе преваре у поступку оцењивања ученик чини тежу повреду обавезе ученика дефинисану законом.

Употребом дигитално уређаја и личног дигиталног уређаја супротно одредбама овог Правилника ученик чини тежу повреду обавеза ученика.

**Члан 13.**

Правилник ступа на снагу истеком осам дана од дана објављивања на огласној табли Школе.

Датум: 11.03.2024.г.

Број: 68/2

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Снежана Павловић